Document ID: /roh_data/filtered/fineweb-2-filterrobots_roh.jsonl.gz/51541

519 scolaras e scolars han dumagnà l'admissiun en ina da las nov scolas medias grischunas cun las partiziuns gimnasi, scola media commerziala e scola media spezialisada. Tut en tut hajan 854 scolaras e scolars frequentà ils examens d'admissiun ils 14 da favrer ed ils 14 da mars, in zic dapli che l’onn passà. Quai ha communitgà l’Uffizi per la furmaziun media-superiura.
En pli hajan 534 dals totalmain 545 scolaras e scolars absolvì ils examens finals en las scolas medias grischunas cun success.